[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Riigieelarve seadus la\u0308heb ja\u0308rjekordselt muutmisele"}, {"text_idx": "#000004", "text": "Rahandusministeerium saatis koosko\u0303lastusringile ja\u0308rjekordse riigieelarve seaduse muutmise va\u0308ljato\u0308o\u0308tamiskavatsuse, seadusemuudatused vo\u0303iksid jo\u0303ustuda kava ja\u0308rgi 2025. aastal. Viimase ku\u0308mnendi jooksul on seadust muudetud kolm korda."}, {"text_idx": "#000005", "text": "Riigieelarve seadust on viimase ku\u0308mne aasta jooksul mitmel korral muudetud, kuid nu\u0308u\u0308d tuleb va\u0308lja, et muudatustega on pigem segadust juurde tekitatud."}, {"text_idx": "#000006", "text": "2017. aasta riigieelarve koostamisel mindi u\u0308le tekkepo\u0303hisele eelarvele, samal aastal tehti uus seadusemuudatus ning 2020. aasta eelarve koostati juba tegevuspo\u0303hisena. Veel u\u0308ks muudatus tehti riigieelarve seadusesse 2021. aastal, et suurendada eelarve informatiivsust, muuta eelarve detailsemaks ning suurendada riigikogu rolli pikaajaliste eesma\u0308rkide seadmisel. Lisaks viidi eelarveprotsess kevadest su\u0308gisesse."}, {"text_idx": "#000007", "text": "Kuid rahandusministeeriumi hinnangul pole riigieelarve ja selle koostamise protsess ikkagi piisavalt arusaadavad ning praktikas ei ole rakendunud ko\u0303ik need eesma\u0308rgid, mida 2014. ja 2017. aastal riigieelarve seaduse muutmisel kavandati."}, {"text_idx": "#000008", "text": "Ta\u0308psemalt tuuakse va\u0308lja mitmed probleemid: strateegilised ehk pikaajalised eesma\u0308rgid on eelarveprotsessis tagaplaanil; riigieelarve ei ole piisavalt la\u0308bipaistev, arvestuspo\u0303himo\u0303tted on killustunud, osapoolte rollijaotus on ebaselge ning ajakohastamist vajab stabiliseerimisreservi ka\u0308sitlus, parendamist vajab eelarvedistsipliin ja finantsriskide juhtimine."}, {"text_idx": "#000009", "text": "Va\u0308ljato\u0308o\u0308tamiskavatsuses juhitakse muu hulgas ta\u0308helepanu sellele, millest on ra\u0308a\u0308kinud ka o\u0303iguskantsler: riigikogu ja valitsuse roll tegevuspo\u0303hise eelarve koostamisel on tasakaalust va\u0308ljas. Lu\u0308hidalt o\u0308eldes on riigikogul liiga va\u0308he arusaamist ja seega ka so\u0303nao\u0303igust, kuidas valijate raha kasutatakse."}, {"text_idx": "#000010", "text": "Va\u0308hemalt sama kriitiline on olnud ja on siiani tegevuspo\u0303hise eelarve suhtes ka riigikogu rahanduskomisjoni liige Aivar So\u0303erd (Reformierakond)."}, {"text_idx": "#000011", "text": "\"Ku\u0308simus on selles, et riigieelarve on esitatud selliselt, et pole vo\u0303imalik aru saada, milleks raha tegelikult kulutada kavatsetakse. See on olnud la\u0308bivalt probleem. Kui aastal 2020 tehti ta\u0308ies ulatuses tegevuspo\u0303hine eelarve, siis oli veel raskem aru saada, milleks raha kulub,\" u\u0308tles So\u0303erd ERR-ile."}, {"text_idx": "#000012", "text": "Tegevuspo\u0303hine eelarve oli seni esitatud programmidena, mis on eesma\u0308rgi saavutamiseks vajalike tegevuste kogum ning neid tegevusi hinnatakse ning eraldatakse eelarves raha."}, {"text_idx": "#000013", "text": "\"Programmil on rahaline maht \u2013 neid teenuseid vo\u0303ib hinnata, aga sealt ei loe va\u0308lja, milleks raha tegelikult kulutada kavatsetakse. U\u0308ks na\u0308ide: ja\u0308rgmise aasta eelarve on inflatsiooni ajal tehtud, ko\u0303ik valdkonnad u\u0308ldjuhul kasvavad, na\u0308iteks palgaraha, sotsiaaltoetused, aga ja\u0308a\u0308b silma, et on mo\u0303ned programmid, kus on va\u0308henemine 30\u201340 protsenti. Kuivo\u0303rd ka eelarve seletuskirjas ei seletada pahatihti lahti, mis seal programmi sees on, siis tuleb ministrilt ku\u0308sida. Ta\u0308na ku\u0308sisin siseministrilt, et u\u0308ks programm va\u0308henes 40 protsenti, ta\u0308htis asi, aktuaalne teema. Reeglina vastus on selline, et seal on vo\u0303rreldes eelmise perioodiga mingisugused u\u0308hekordsed po\u0303hjused. Aga neid tegevuspo\u0303hine eelarve va\u0308lja ei too,\" ra\u0308a\u0308kis So\u0303erd."}, {"text_idx": "#000015", "text": "So\u0303erd to\u0303i riigieelarvest na\u0308iteks siseministeeriumi sidusa u\u0308hiskonna programmi, kus eesma\u0308rk, mida hinnatakse, on tugeva vo\u0303i keskmise tugevusega riigiidentiteedi kandjate osakaal."}, {"text_idx": "#000016", "text": "\"Referentstase on aasta 2020, 85 protsenti, aastal 2023 on eesma\u0308rk 86 protsenti. Mingi na\u0308itaja suureneb protsendi vo\u0303rra ja selle na\u0308itaja nimi on tugeva vo\u0303i keskmise tugevusega riigiidentiteedi kandjate osakaal. Aga mida me selle teadmisega peale hakkame? Me ei mo\u0303tle ju selles kategoorias, kui me siseministeeriumi eelarvet vaatame. Mida ku\u0308sitakse \u2013 palka on juurde vaja: pa\u0308a\u0308stjad, politseinikud, kiirreageerijad. Investeeringuid, tehnikat on vaja, politseiautode ku\u0308tusekulu kasvab,\" lausus So\u0303erd."}, {"text_idx": "#000017", "text": "So\u0303erdi toodud na\u0308ide illustreerib probleemi, millele juhitakse ta\u0308helepanu ka va\u0308ljato\u0308o\u0308tamiskavatsuses: tegevuspo\u0303hise eelarve koostamise eesma\u0308rk ehk strateegiline juhtimine ja tegelik praktika on la\u0308inud u\u0308ksteisest ta\u0308iesti lahku. Kedagi ei huvita eelarve koostamise ka\u0308igus pikaajalised tegevusprogrammid, vaid praktilised vajadused. \"Riigieelarve koostamise protsessis on peamine ro\u0303hk vaba raha jagamisel ehk lisavajadustel,\" ma\u0308rgitakse va\u0308ljato\u0308o\u0308tamiskavatsuses."}, {"text_idx": "#000018", "text": "\"See ongi tegevuspo\u0303hise eelarve u\u0308ks probleeme, et tegelik protsess ja tegelik ka\u0308sitlus la\u0308htub ressursi- ja kulupo\u0303hisest loogikast. Ka ministeeriumid ise planeerivad, teevad otsuseid ja ja\u0308lgivad eelarve ta\u0308itmist kulupo\u0303hise, mitte tegevuspo\u0303hise loogika ja\u0308rgi. Seega tuleb no\u0303us olla riigikontrolo\u0308riga, kes kirjutab va\u0308rskes tegevusu\u0308levaates, et tegevuspo\u0303hisel eelarvel ei ole tarbijaid,\" lausus So\u0303erd."}, {"text_idx": "#000019", "text": "\"Me ei eralda raha ju selleks, et keskmise vo\u0303i tugeva riigiidentiteedi kandjate osakaalu suurendada. Me ei mo\u0303tle sellele. Me mo\u0303tleme sellest, et politseil ja pa\u0308a\u0308stjatel on raha juurde. Vaadake, mida riigikogus ku\u0308sitakse, kogu arutelu on ressursi- ja kulupo\u0303hise eelarve loogika ja\u0308rgi,\" lisas ta."}, {"text_idx": "#000020", "text": "So\u0303erdi so\u0303nul on ka va\u0308ga keeruline ja\u0308lgida, mismoodi tegevusprogrammide eesma\u0308rkide ta\u0308itmist mo\u0303o\u0303detakse, sest see toimub pikema aja jooksul."}, {"text_idx": "#000021", "text": "\"Kogu see tegevuspo\u0303hise eelarve ka\u0308sitlus \u2013 see on abstraktne ja va\u0308ljato\u0308o\u0308tamiskavatsuses tuuakse ka va\u0308lja tegevuspo\u0303hise eelarve eesma\u0308rkide hindamise ku\u0308simus. Need mo\u0303o\u0303dikud elavad oma elu,\" ma\u0308rkis ta."}, {"text_idx": "#000022", "text": "Lisaks sellele, et riigikogu roll pole tegevuspo\u0303hise eelarve protsessis piisav, ei ole riigieelarve ei ole avalikkusele ehk valijale arusaadav, lisatakse va\u0308ljato\u0308o\u0308tamiskavatsuses."}, {"text_idx": "#000024", "text": "So\u0303erd oli va\u0308ljato\u0308o\u0308tamiskavatsuse suhtes kriitiline ka seeto\u0303ttu, et seal po\u0308o\u0308ratakse minimaalselt ta\u0308helepanu eelarve nominaalsele tasakaalule, mis ta\u0308hendab, et riigieelarve koostamine ja\u0308tkub endiselt la\u0308htudes pigem struktuursest ehk pikaajalisest tasakaalust."}, {"text_idx": "#000025", "text": "\"Meil kogu eelarve baasseadus ka\u0308ib u\u0308mber strateegilise tasakaalu mo\u0303iste. Nominaalset tasakaalu pole (seaduses) isegi reguleeritud. Aga kogu mo\u0303tlemine ta\u0308nasel pa\u0308eval, kui vaatame Euroopa Komisjoni poolt avaldatud eelarveu\u0308levaateid, ka\u0308ib ikkagi rohkem nominaalse tasakaalu u\u0308mber. Seal ra\u0308a\u0308gitakse hoopis kulu kasvuprotsentidest, vo\u0303la va\u0308hendamise tempost ja nominaalsest tasakaalust. Struktuurne tasakaal kerkis esile aastal 2014, kui euroala lahenda vo\u0303lakriisi, aga minu arusaamine on, et see na\u0308itaja (struktuurne tasakaal \u2013 toim.) on problemaatiline. Struktuurne analu\u0308u\u0308s aitab majandustsu\u0308kli mo\u0303ju va\u0308lja tuua, aga kogu eelarvepositsiooni hindamist sellele u\u0308les ehitada, ma u\u0308tleksin, et see on ku\u0308sitav,\" lausus ta."}, {"text_idx": "#000026", "text": "So\u0303erdi so\u0303nul on eelarvetasakaalu struktuursel planeerimisel palju puudusi."}, {"text_idx": "#000027", "text": "\"Ta\u0308napa\u0308eval sellest enam va\u0308ga juttu pole, ra\u0308a\u0308gitakse ikkagi kolmeprotsendise nominaalse puuduja\u0308a\u0308gi kriteeriumist. Rahandusministeerium tahab va\u0308ga struktuurse tasakaalu terminist kinni hoida, kuigi sellel na\u0308itajal on va\u0308ga palju puudusi \u2013 esiteks see on hinnanguline ja hindamisel kasutatakse erinevaid metoodikaid. Ko\u0303ige suurem puudus on see, et hinnangud ajas kogu aeg muutuvad,\" lausus ta."}, {"text_idx": "#000028", "text": "Va\u0308ljato\u0308o\u0308tamiskavatsuses juhitakse ta\u0308helepanu ka sellele, et eelarvereeglid vajavad kriiside ajastul u\u0308levaatamist."}, {"text_idx": "#000029", "text": "Samuti peaks rahandusministeeriumi hinnangul reguleerima valitsuse reservide planeerimise ning sealt vahendite eraldamise po\u0303himo\u0303tted."}, {"text_idx": "#000030", "text": "Seadusemuudatuste va\u0308ljato\u0308o\u0308tamiskavatsus ei sisalda konkreetseid muudatusettepanekuid ning seega pole praegu selge, millises ulatuses on vaja riigieelarveseadust muuta. To\u0303ena\u0308oliselt aga pole vaja uut tervikseadust, ma\u0308rkis rahandusministeerium."}, {"text_idx": "#000031", "text": "Va\u0308ljato\u0308o\u0308tamiskavatsus saadeti koosko\u0303lastamiseks ministeeriumidele ning arvamuse avaldamiseks eelarveno\u0303ukogule, linnade ja valdade liidule ja o\u0303iguskantslerile ning teadmiseks riigikogule. Seaduse muutmiseks luuakse to\u0308o\u0308ru\u0308hmad, kuhu hakkavad kuuluma ministeeriumide esindajad ning riigieelarve ja strateegilise juhtimise eksperdid."}, {"text_idx": "#000032", "text": "Peeter Ernits: riigieelarves on ko\u0303ik segi nagu puder ja kapsad"}, {"text_idx": "#000033", "text": "Madise soovitab riigieelarve seaduses ta\u0308psustada laenude vo\u0303tmist"}, {"text_idx": "#000034", "text": "Rahanduskomisjon toetas opositsiooni u\u0308ht riigieelarvesse esitatud muudatust"}, {"text_idx": "#000035", "text": "Karilaid: tuleva aasta eelarve saaks olla parem, aga ilmselt toetame seda"}, {"text_idx": "#000036", "text": "Uus rahandusminister pooldab tegevuspo\u0303hist eelarvet"}, {"text_idx": "#000039", "text": "Eestiga u\u0308hte valikgruppi kuuluv Belgia palkas uue peatreeneri"}, {"text_idx": "#000041", "text": "Valitsus seob riigikogus usaldusku\u0308simusega kahe seaduseelno\u0303u vastuvo\u0303tmise"}, {"text_idx": "#000043", "text": "Venemaa va\u0308hendas oma saatkonna no\u0303utud suuruseni"}, {"text_idx": "#000045", "text": "Eesti meistrivo\u0303istlustel breiktantsus saab na\u0308ha po\u0303nevaid vastasseise"}, {"text_idx": "#000046", "text": "Tarmu Tammerk: valimiste kajastamisest ERR-is"}, {"text_idx": "#000047", "text": "Tu\u0308rgis ja Su\u0308u\u0308rias on tugevate maava\u0308rinate to\u0303ttu hukkunud u\u0308le 7200 inimese"}, {"text_idx": "#000048", "text": "So\u0303ja 349. pa\u0308ev: Ukraina hinnangul kaotas Venemaa o\u0308o\u0308pa\u0308evas 1030 so\u0303durit"}, {"text_idx": "#000050", "text": "Saks: Venemaa suur pealetung ka\u0308ib juba mo\u0303nda aega"}, {"text_idx": "#000051", "text": "Sukles auditist: ma ei ole suutnud EOK-s ko\u0303iki pabereid korras hoida"}, {"text_idx": "#000052", "text": "Saksamaa kiitis ametlikult heaks 178 Leopard 1 tanki saatmise Ukrainale"}, {"text_idx": "#000054", "text": "Teatud erialadel pikeneb ajateenistus kuni 12 kuuni"}, {"text_idx": "#000057", "text": "Rootsi kaalub 2030. aasta taliolu\u0308mpia korralduso\u0303iguse taotlemist"}, {"text_idx": "#000059", "text": "Saksamaa ja teised Euroopa riigid tahavad keelustada \"igavesed kemikaalid\""}, {"text_idx": "#000060", "text": "Maailma juhtkujud na\u0308evad selle tulevikku u\u0308dini vastandlikes toonides"}, {"text_idx": "#000061", "text": "\"TeadusEST\" alustab uut hooaega uurides, kes on eestlane"}, {"text_idx": "#000065", "text": "Va\u0308lisluureamet: Putini rez\u030ciim pu\u0308sib kindlalt, otsib uusi liitlasi ja usub, et La\u0308a\u0308s va\u0308sib Ukrainas enne Venemaad"}, {"text_idx": "#000067", "text": "Kaitseto\u0308o\u0308stusele to\u0303i mullune aasta rekordtulu"}, {"text_idx": "#000069", "text": "Kohtla-Ja\u0308rve linnavalitsus sai paika vaid u\u0308heksa pooltha\u0308a\u0308lega"}, {"text_idx": "#000070", "text": "Ministeerium arutab lisapuhkepa\u0308evade teemat to\u0308o\u0308andjate ja ametiu\u0308hingutega"}, {"text_idx": "#000071", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]